Cei doi, foşti poliţişti în Ankara, ar fi căutaţi pentru spionaj politic, după ce au pus microfoane in biroul fostului premier turc Recep Erdogan, devenit între timp președintele țării. Bărbații erau căutați pentru infracţiuni de spionaj, cum ar fi violarea secretului corespondenţei şi interceptări ilegale. În Turcia, pedeapsa pentru asemenea fapte ajunge până la 40 de ani de închisoare.

Cetățenii turci au fost aduşi la Parchetul de pe lângă Curtea de Apel Timişoara, unde procurorii au decis reţinerea lor pentru 24 de ore. Cei doi bărbați ar trebui extrădați, însă, prin intermediul avocatului lor, au depus o cerere de azil politic.